pythainlp/thai-financial-dataset huggingface dataset:
(6) โครงการในอนาคต

โดยที่ความต้องการถ่านหินเป็นเชื้อเพลิงมีปริมาณเพิ่มขึ้นอย่างต่อเนื่อง
เนื่องจากเป็นพลังงานที่มีราคาถูกเมื่อเทียบกับน้ำมันเชื้อเพลิงหรือก๊าซธรรมชาติ บริษัทฯ
จึงเน้นการขยายธุรกิจถ่านหินซึ่งเป็นธุรกิจหลัก (CORE BUSINESS) ทั้งในประเทศและต่างประเทศ
โดยสำรวจหาแหล่งถ่านหินแห่งใหม่เพิ่มเติมอยู่ตลอดเวลา
รวมทั้งพัฒนาธุรกิจการขนส่งถ่านหินทางทะเลและพิจารณาจัดตั้งศูนย์จำหน่ายถ่านหินเพิ่มเติมในอนาคตเพื่อขยายตลาดและรองรับเหมืองถ่านหินในประเทศที่จะหมดลง
นอกจากธุรกิจถ่านหินแล้วบริษัทฯ ยังให้ความสำคัญกับการลงทุนในธุรกิจพลังงานอื่น
เพื่อสร้างรายได้และผลตอบแทนที่ดีในระยะยาว โดยมีโครงการที่อยู่ในระหว่างดำเนินการ
ดังต่อไปนี้ :-

(1) ในปี 2546 บริษัทฯ ได้เข้าไปลงทุนซื้อหุ้นสามัญในบริษัท ไทย อะโกร เอ็นเนอร์ยี่ จำกัด
    จำนวน 19.875 ล้านหุ้น มูลค่าหุ้นละ 10.- บาท เป็นเงินทั้งสิ้น 198.75 ล้านบาท
    คิดเป็นร้อยละ 75 ของทุนที่ชำระแล้วเพื่อลงทุนในโครงการก่อสร้างโรงงานผลิตเอทานอล
    (แอลกอฮอล์บริสุทธิ์ 99.5%) เพื่อใช้เป็นเชื้อเพลิงที่อำเภอ ด่านช้าง จังหวัดสุพรรณบุรี
    ขนาดกำลังการผลิตเอทานอล 150,000 ลิตรต่อวัน โดยใช้กากน้ำตาล (MOLASSES)
    เป็นวัตถุดิบ ซึ่งสามารถใช้เอทานอลผสมกับน้ำมันเบนซินอ๊อกเทน 91 ในอัตราส่วนผสม 10%
    เป็นน้ำมันแก๊สโซฮอล์ ซึ่งสามารถใช้แทนน้ำมันเบนซินได้เป็นอย่างดี
    การก่อสร้างโรงงานและการติดตั้งเครื่องจักรในโครงการนี้แล้วเสร็จตั้งแต่ปลายปี 2547
    คาดว่าจะเริ่มทดลองเดินเครื่องจักรและผลิตเอทานอลจำหน่ายได้ตั้งแต่ปลายเดือนมกราคม
    2548 เป็นต้นไป ซึ่งจะเพิ่มรายได้และกำไรให้กับบริษัทฯ ในปีต่อๆ ไป

เนื่องจากรัฐบาลมีนโยบายที่จะลดการใช้สาร MTBE (METHYL TERTIARY BUTYL ETHER)
ในน้ำมันเชื้อเพลิงอย่างต่อเนื่องและยกเลิกการนำเข้าสาร MTBE (METHYL TERTIARY BUTYL
ETHER) ในที่สุด บริษัทฯ
จึงให้ความสนใจที่จะขยายกำลังการผลิตเอทานอลเพื่อใช้เป็นเชื้อเพลิงเพิ่มเติมในอนาคตโดยขออนุญาตเพิ่มกำลังการผลิตเอทานอลของบริษัท
ไทย อะโกร เอ็นเนอร์ยี่ จำกัด และหรือเข้าร่วมลงทุนเพิ่มเติมกับบริษัทอื่นที่ได้รับใบอนุญาต
ให้ผลิตเอทานอลอยู่แล้วเพื่อเพิ่มศักยภาพด้านการผลิตและจำหน่ายเอทานอลในระยะยาว
นอกจากนี้บริษัทฯ ยังให้ความสนใจที่จะเข้าร่วมลงทุนในธุรกิจต่อเนื่องในด้านการผสมเอทานอลกับ
น้ำมันเบนซินเพื่อผลิตน้ำมันแก๊สโซฮอล์ออกจำหน่าย
ซึ่งจะทำให้สามารถเพิ่มผลิตภัณฑ์ที่หลากหลายมากขึ้นในอนาคต อันจะทำให้บริษัทฯ
มีรายได้และผลกำไรมากขึ้นในระยะยาว

(2) ในปี 2547 LANNA (SINGAPORE) PTE. LTD.
    [ซึ่งเป็นบริษัทย่อยที่จดทะเบียนในประเทศสิงคโปร์โดยมีบริษัท ลานนารีซอร์สเซส จำกัด
    (มหาชน) ถือหุ้นร้อยละ 100 ของทุนที่ชำระแล้ว] ได้ทำสัญญาเข้าไปลงทุนถือหุ้นใน PT.
    CITRA HARITA MINERAL คิดเป็นร้อยละ 55 ของทุนจดทะเบียนจำนวน 1,000,000,000
    รูเปียอินโดนีเซียหรือประมาณ 4,400,000.- บาท
    เพื่อลงทุนสำรวจและทำเหมืองถ่านหินแห่งที่ 2 ในประเทศอินโดนีเซียในเขตสัมปทานของ CV.
    CAHAYA TIARA จำนวน 2 แปลงเนื้อที่ทั้งสิ้นประมาณ 1,680.80 เฮกตาร์
    ซึ่งตั้งอยู่ที่อำเภอซามารินดา จังหวัดกาลิมันตันตะวันออก มีอายุสัมปทานในการสำรวจแร่ถ่านหิน
    2 ปี สามารถต่ออายุได้อีก 3 ครั้งๆ ละ 1 ปี และมีสิทธิทำเหมืองถ่านหินออกจำหน่ายได้ 10
    ปี สามารถต่ออายุได้ 2 ครั้งๆ ละ 5 ปี
    จากการสำรวจในเบื้องต้นคาดว่าจะมีปริมาณสำรองของถ่านหินประมาณ 10 ล้านตัน
    โดยจะเริ่มผลิตถ่านหินจากแหล่งนี้ออกจำหน่ายได้ประมาณกลางปี 2548
    โดยวางแผนจะผลิตถ่านหินจากแหล่งนี้ไม่ต่ำกว่า 500,000 ตันต่อปี0
(7) ข้อพิพาททางกฎหมาย

บริษัทฯ และบริษัทย่อยมีภาระหนี้สินที่อาจจะเกิดขึ้นจากการถูกฟ้องคดี ณ วันสิ้นปี 2547 ดังนี้

(1) บริษัทฯถูกฟ้องในคดีแพ่งตั้งแต่ปี 2540
    โดยถูกกล่าวหาว่าลูกจ้างของบริษัทฯได้ทำละเมิดต่อผู้ถือหุ้นรายหนึ่ง
    ซึ่งได้เรียกค่าเสียหายเป็นจำนวนเงิน 40.6 ล้านบาท พร้อมดอกเบี้ยร้อยละ 15
    ต่อปีและศาลแพ่งได้พิพากษาให้บริษัทฯ และจำเลยร่วมรับผิดชำระค่าเสียหายเป็นเงินประมาณ
    7.1 ล้านบาท พร้อมดอกเบี้ยร้อยละ 7.50 ต่อปีเมื่อปลายปี 2545 ให้แก่โจทก์ โดยบริษัทฯ
    ได้ยื่นอุทธรณ์คดีดังกล่าวแล้ว อย่างไรก็ตามเพื่อความระมัดระวังรอบคอบ บริษัทฯ
    จึงได้ตั้งสำรองเผื่อความเสียหายจากคดีดังกล่าวไว้ในบัญชีเป็นเงินประมาณ11.30
    ล้านบาทแล้ว ณ วันที่ 31 ธันวาคม 2547

(2) PT.LANNA HARITA INDONESIA (LHI)
    ซึ่งเป็นบริษัทย่อยในประเทศอินโดนีเซียมีภาระหนี้สินที่อาจเกิดขึ้นจากการถูกฟ้องคดีรวม 8 คดี
    ซึ่งเกี่ยวกับการเรียกร้องกรรมสิทธิ์บนที่ดินที่ใช้ทำเหมือง
    ถ่านหินโดยเรียกร้องค่าเสียหายรวมทั้งสิ้นประมาณ 1,299.61 ล้านบาท
    ศาลอุทธรณ์ได้พิพากษาให้ LHI (จำเลย) ชนะทุกคดี โดยโจทก์อุทธรณ์ต่อศาลฎีกาเพียง 6 คดี
    คิดเป็นค่าเสียหายรวมทั้งสิ้นประมาณ 130.37 ล้านบาท ส่วนอีก 2 คดี
    ซึ่งเรียกร้องค่าเสียหายรวมทั้งสิ้นประมาณ 1,169.24 ล้านบาทนั้น
    โจทก์ไม่ได้ยื่นอุทธรณ์ต่อศาลฎีกาตามกำหนดเวลา จึงเป็นอันว่า 2
    คดีดังกล่าวเสร็จเด็ดขาดแล้ว อย่างไรก็ตามฝ่ายบริหารและทนายความของ LHI
    เชื่อว่าจะไม่มีความเสียหายจากคดีความดังกล่าวเกิดขึ้น
    จึงไม่มีการตั้งสำรองเผื่อความเสียหายจากคดีความดังกล่าวไว้ในบัญชีของ LHI แต่อย่างใด

นอกจากรายการดังกล่าวข้างต้นแล้ว
ไม่มีเหตุการณ์ผิดปกติร้ายแรงหรือเหตุการณ์สำคัญเกี่ยวข้องกับบริษัทฯ
ผู้บริหารและหรือพนักงานลูกจ้างอันจะมีผลกระทบต่อฐานะการเงินและผลการดำเนินงานของบริษัทฯ
ในอนาคตอย่างมีนัยสำคัญ
(10) การควบคุมภายใน

-   รายละเอียดเกี่ยวกับระบบการควบคุมและการตรวจสอบภายในของบริษัทฯ
    นั้นอยู่ในหัวข้อการกำกับดูแลกิจการข้อ 13 แล้ว (ดูหน้า 46 ประกอบ)

-   คณะกรรมการตรวจสอบได้ให้ความเห็นเกี่ยวกับการควบคุมภายในและการบริหารความเสี่ยงรวมทั้งการกำกับดูแลกิจการที่ดี
    ตามรายละเอียดที่แนบมาพร้อมนี้แล้ว

รายงานของคณะกรรมการตรวจสอบ

คณะกรรมการตรวจสอบได้ปฏิบัติตามหน้าที่และมีความรับผิดชอบตามที่ได้รับมอบหมายจากคณะกรรมการบริษัทฯ
โดยมีภารกิจและความรับผิดชอบที่สำคัญได้แก่ การสอบทานงบการเงิน
กำกับดูแลให้มีระบบการควบคุมภายในที่เหมาะสมและมี ประสิทธิผล
มีการปฏิบัติงานที่โปร่งใสเป็นไปตามระเบียบของบริษัทฯ มีการปฏิบัติตามหลักบรรษัทภิบาลที่ดี
รวมทั้งดูแลไม่ให้เกิดความขัดแย้งทางผลประโยชน์ตลอดจนการเสนอแต่งตั้งผู้สอบบัญชีของบริษัทฯ

ในรอบปี 2547 คณะกรรมการตรวจสอบมีการประชุมรวม 13 ครั้งเพื่อพิจารณาเรื่องต่างๆ
สรุปสาระสำคัญได้ดังนี้

1.  สอบทานงบการเงินรายไตรมาสและงบการเงินประจำปี 2547
    ให้ปฏิบัติตามมาตรฐานการบัญชีและประกาศของคณะกรรมการกำกับหลักทรัพย์ (กลต.)
    และตลาดหลักทรัพย์แห่งประเทศไทย
    รวมทั้งการเปิดเผยข้อมูลในงบการเงินให้เพียงพอและทันเวลา

2.  พิจารณาและปรับแผนการตรวจสอบภายในให้สอดคล้องกับนโยบายและแผนงานของบริษัทฯ
    รวมทั้งได้ปรับปรุงกฎบัตรว่าด้วยคณะกรรมการตรวจสอบเพื่อให้มีหน้าที่และความรับผิดชอบครอบคลุม
    สอดคล้องกับข้อกำหนดใหม่ของทางการ

3.  กำกับดูแลงานด้านการบริหารความเสี่ยงที่คณะกรรมการบริหารความเสี่ยงของบริษัทฯ
    ได้ประเมินและบริหาร ความเสี่ยงพร้อมทั้งแนวทางป้องกันไว้ พบว่าบริษัทฯ
    ได้ตระหนักและให้ความสำคัญกับการบริหารความเสี่ยงมาโดยตลอด
    มีการประเมินปัจจัยความเสี่ยงอย่างเหมาะสมกับสภาพธุรกิจ

4.  สอบทานการเปิดเผยข้อมูลเกี่ยวกับรายการที่เกี่ยวโยงกัน
    รวมทั้งรายการที่อาจมีความขัดแย้งทางผลประโยชน์
    พบว่าเป็นรายการที่เป็นไปตามธุรกิจปกติของบริษัทฯ
    มีการเปิดเผยข้อมูลที่เพียงพอและมีการปฏิบัติการตามข้อกำหนดของตลาดหลักทรัพย์แห่งประเทศไทย

5.  บริษัทฯ ได้ให้ความสำคัญในการบริหารงานตามหลักการของการกำกับดูแลกิจการที่ดี
    โดยสามารถปฏิบัติตามเกณฑ์การกำกับดูแลกิจการที่ดีในระดับที่น่าพอใจ
    เพื่อให้เกิดความโปร่งใส ความเชื่อมั่นแก่ผู้ถือหุ้น และผู้เกี่ยวข้องทุกฝ่าย

6.  สอบทานระบบควบคุมภายในเพื่อประเมินประสิทธิภาพและความเพียงพอของระบบงานพบว่ามีความเหมาะสมในการดำเนินธุรกิจอย่างมีประสิทธิผล

7.  สอบทานให้มีการปฏิบัติตามประกาศของคณะกรรมการกำกับหลักทรัพย์และตลาดหลักทรัพย์แห่งประเทศไทย
    รวมทั้งกฎมายอื่นที่เกี่ยวข้องอย่างครบถ้วน

8.  กำกับดูแลการดำเนินงานและขั้นตอนในการปิดเหมืองหนองหญ้าปล้อง
    จังหวัดเพชรบุรีและเหมืองบ้านป่าคา จังหวัดลำพูน
    ให้เป็นไปตามสัญญาและระเบียบปฏิบัติของทางราชการ

คณะกรรมการตรวจสอบมีความเป็นอิสระในการปฏิบัติงานตามภารกิจที่ได้รับมอบหมายโดยได้รับความร่วมมือด้วยดีจากฝ่ายจัดการ
ได้พบกับผู้สอบบัญชีเพื่อหารือและขอทราบข้อสังเกตเกี่ยวกับงบการเงินและการควบคุมภายในด้านบัญชีซึ่งไม่มีประเด็นที่ผิดปกติและเป็นสาระสำคัญ

คณะกรรมการตรวจสอบได้พิจารณาและให้ความเห็นเสนอแนะต่อคณะกรรมการบริษัทฯ
เพื่อขออนุมัติต่อที่ประชุมผู้ถือหุ้นแต่งตั้งนายณรงค์ พันตาวงษ์ หรือนายรุทร เชาวนะกวี
หรือนางสายฝน อินทร์แก้ว แห่งบริษัท สำนักงานเอินส์ท แอนด์ ยัง จำกัด เป็นผู้สอบบัญชีประจำปี
2548

วันที่ 21 กุมภาพันธ์ 2548

ในนามคณะกรรมการตรวจสอบ

(นายผดุง เตชะศรินทร์)

ประธานคณะกรรมการตรวจสอบ
ส่วนที่ 2

บริษัทที่ออกหลักทรัพย์

บริษัท ลานนารีซอร์สเซส จำกัด (มหาชน) ทะเบียนเลขที่ 0107535000397 (เดิมเลขที่
บมจ.72) ตั้งอยู่เลขที่ 888/99 ชั้น 9 อาคารมหาทุนพลาซ่า ถนนเพลินจิต แขวงลุมพินี เขตปทุมวัน
กรุงเทพมหานคร 10330 โทรศัพท์ : 0-2253-8080 โทรสาร : 0-2253-6822 ,
0-253-5014 Email Address : lanna@lannaR.com Home Page : www.lannar.com
ส่วนที่ 1

ข้อมูลสรุป (EXECUTIVE SUMMARY)

บริษัท ลานนารีซอร์สเซส จำกัด (มหาชน)
ประกอบธุรกิจหลักในการผลิตและจำหน่ายถ่านหินมีทุนจดทะเบียนเป็นหุ้นสามัญจำนวน 350,000,000
หุ้น มูลค่าหุ้นที่ตราไว้หุ้นละ 1 บาท คิดเป็นมูลค่าหุ้นทั้งสิ้น 350,000,000 บาท
ซึ่งได้เรียกชำระเต็มมูลค่าหุ้นแล้ว บริษัทฯไม่มีข้อผูกพันใดๆ เกี่ยวกับการออกหุ้น ใบสำคัญแสดงสิทธิ
หลักทรัพย์แปลงสภาพ หุ้นกู้ และหรือตราสารหนี้อย่างอื่นที่ออกจำหน่ายแล้ว
และที่ยังไม่ได้ออกจำหน่ายคงค้างอยู่ทั้งในปัจจุบันและในอนาคต

ในรอบปี 2548 บริษัทฯ และบริษัทในเครือมีรายได้รวมทั้งสิ้น 4,060.30 ล้านบาท และมีกำไรสุทธิ
339.36 ล้านบาท
โดยสามารถจำหน่ายถ่านหินจากแหล่งในประเทศอินโดนีเซียในปริมาณที่เพิ่มขึ้นจากปี 2547 ร้อยละ
6.00 และราคาขายถ่านหิน โดยเฉลี่ยเพิ่มขึ้นจากปี 2547 ร้อยละ 70.44
กอปรกับมีรายได้และกำไรจากธุรกิจเอทานอล (แอลกอฮอล์บริสุทธิ์ 99.5%) เพิ่มขึ้น
ซึ่งเป็นปีแรกที่เริ่มผลิตเอทานอลออกจำหน่ายคิดเป็น ร้อยละ 57 ของกำลังการผลิตรวม
คาดว่าจะเพิ่มรายได้และกำไรได้มากขึ้น เมื่อมีการใช้กำลังการผลิตเต็มที่ในปีต่อๆ ไป
ส่วนฐานะการเงินและสภาพคล่องก็อยู่ในเกณฑ์ที่ดี มีเงินทุนหมุนเวียนเพียงพอ
หากจำเป็นต้องหาแหล่งเงินทุนเพิ่มเติมในอนาคต บริษัทฯ จะพิจารณาหาแหล่งเงินทุนที่เหมาะสม
โดยคำนึงถึงภาวะเศรษฐกิจและตลาดการเงินสำหรับการลงทุนในอนาคต
โดยเน้นการเจริญเติบโตที่มีคุณภาพและมั่นคงให้กับบริษัทฯ ในระยะยาว

การลงทุนในปี 2548 บริษัทฯ ได้ทำสัญญาเข้าไปลงทุนถือหุ้นทางอ้อมคิดเป็นร้อยละ 55
ของทุนที่ชำระแล้วใน PT. SINGLURUS PRATAMA
ซึ่งเป็นเจ้าของแหล่งสัมปทานเหมืองถ่านหินแหล่งที่ 3 ในประเทศอินโดนีเซียคิดเป็นพื้นที่ประมาณ
21,466 เฮกตาร์ หรือประมาณ 134,162.5 ไร่ ซึ่งมีสิทธิทำเหมืองถ่านหินออกจำหน่ายได้ 30 ปี
และจากการสำรวจในเบื้องต้นประเมินว่าจะมีปริมาณสำรองถ่านหินประมาณ 25 ล้านตัน
คาดว่าจะเริ่มผลิตถ่านหินจากแหล่งนี้ออกจำหน่ายได้ประมาณปี 2550

บริษัทฯ มีการบริหารงานที่รอบคอบและระมัดระวังภายใต้การกำกับดูแลของคณะกรรมการบริษัทฯ
ซึ่งมีจำนวนทั้งสิ้น 13 คน โดยได้แต่งตั้งกรรมการจำนวนหนึ่งเป็นคณะกรรมการบริหารจำนวน 5 คน
เพื่อรับผิดชอบการบริหารงานปกติประจำวัน และคณะกรรมการตรวจสอบจำนวน 3 คน
โดยยึดหลักการกำกับดูแลกิจการที่ดี (GOOD CORPORATE GOVERNANCE)
ให้ความสำคัญกับการบริหารงานที่โปร่งใสสามารถตรวจสอบได้
โดยคำนึงถึงความรับผิดชอบต่อผู้ถือหุ้นและผู้มีส่วนได้เสียที่เกี่ยวข้องอย่างเป็นธรรมและเท่าเทียมกัน
(13) ข้อมูลอื่นที่เกี่ยวข้อง

สำนักงานใหญ่ 

888/99 ชั้น 9 อาคารมหาทุนพลาซ่า ถนนเพลินจิต แขวงลุมพินี เขตปทุมวัน กรุงเทพมหานคร
10330 โทร. 0-2253-8080, 0-2253-6820 โทรสาร 0-2253-6822, 0-2253-5014
Website : www.lannar.com Email Address : lanna@lannaR.com

สำนักงานสาขา

ศูนย์จำหน่ายถ่านหินอยุธยา : 108 หมู่ที่ 1 ตำบลคลองสะแก อำเภอนครหลวง
จังหวัดพระนครศรีอยุธยา

  โทร. (035) 724158 โทรสาร (035) 724158

นายทะเบียนหุ้น

บริษัท ศูนย์รับฝากหลักทรัพย์ (ประเทศไทย) จำกัด สำนักงานตั้งอยู่เลขที่ 62
อาคารตลาดหลักทรัพย์แห่งประเทศไทย ถนนรัชดาภิเษก เขตคลองเตย กรุงเทพมหานคร 10110
โทร. 0-2229-2000 โทรสาร 0-2654-5649

ผู้สอบบัญชี

บริษัท สำนักงาน เอินส์ท แอนด์ ยัง จำกัด โดยนายณรงค์ พันตาวงษ์ ผู้สอบบัญชีรับอนุญาต เลขที่
3315 และหรือ นายรุทร เชาวนะกวี ผู้สอบบัญชีรับอนุญาต เลขที่ 3247 และหรือนางสายฝน
อินทร์แก้ว ผู้สอบบัญชีรับอนุญาตเลขที่ 4434 สำนักงานตั้งอยู่เลขที่ 193/136-137
ถนนรัชดาภิเษกตัดใหม่ กรุงเทพมหานคร 10110 โทร. 0-2264-0777 โทรสาร
0-2264-0789-90

ที่ปรึกษากฎหมาย

บริษัท สำนักงานกฎหมาย ธรรมนิติ จำกัด สำนักงานตั้งอยู่เลขที่ 2/4 อาคารนายเลิศทาวเวอร์
ถนนวิทยุ แขวงลุมพินี เขตปทุมวัน กรุงเทพมหานคร 10330 โทร. 0-2252-1260 โทรสาร
0-2252-1104

ที่ปรึกษาและหรือผู้จัดการภายใต้สัญญาการจัดการ

บริษัทฯไม่ได้ว่าจ้างที่ปรึกษาและหรือผู้จัดการภายใต้สัญญาการจัดการเป็นการประจำถาวรแต่จะมีการว่าจ้างที่ปรึกษา
(เช่น ที่ปรึกษาทางการเงิน)
เป็นการเฉพาะเรื่องเฉพาะกรณีตามความจำเป็นในการดำเนินงานเป็นครั้งคราว

การบริหารงานบริษัทฯจะดำเนินการภายใต้การกำกับดูแลของคณะกรรมการบริษัทฯและคณะกรรมการบริหารเป็นสำคัญ
(7) ข้อพิพาททางกฎหมาย

บริษัทฯ และบริษัทย่อยมีภาระหนี้สินที่อาจจะเกิดขึ้นจากการถูกฟ้องคดี ณ วันสิ้นปี 2548 ดังนี้

1.  บริษัทฯ ถูกฟ้องในคดีแพ่งตั้งแต่ปี 2540 โดยถูกกล่าวหาว่าลูกจ้างของบริษัทฯ
    ได้ทำละเมิดต่อผู้ถือหุ้นรายหนึ่ง ซึ่งได้เรียกค่าเสียหายเป็นจำนวนเงิน 40.60 ล้านบาท
    พร้อมดอกเบี้ยร้อยละ 15 ต่อปี และในปี 2545 ศาลแพ่งได้พิพากษาให้บริษัทฯ
    และจำเลยร่วมรับผิดชำระค่าเสียหายเป็นเงิน 7.10 ล้านบาท พร้อมดอกเบี้ยร้อยละ 7.50
    ต่อปีให้แก่โจทก์ โดยบริษัทฯ ได้ยื่นอุทธรณ์คดีดังกล่าวแล้ว
    อย่างไรก็ตามเพื่อความระมัดระวังรอบคอบบริษัทฯ
    จึงได้ตั้งสำรองเผื่อความเสียหายจากคดีดังกล่าวไว้ในบัญชี ณ วันสิ้นปี 2548 เป็นเงินประมาณ
    11.90 ล้านบาท

2.  PT.LANNA HARITA INDONESIA
    ซึ่งเป็นบริษัทย่อยในประเทศอินโดนีเซียมีภาระหนี้สินที่อาจเกิดขึ้นจากการถูกฟ้องคดี ณ วันสิ้นปี
    2548 รวมทั้งสิ้น 6 คดี คิดเป็นค่าเสียหายทั้งสิ้นประมาณ 105 ล้านบาท
    ซึ่งส่วนใหญ่เป็นคดีเกี่ยวกับการเรียกร้องกรรมสิทธิ์บนที่ดินที่ใช้ทำเหมืองถ่านหิน
    ซึ่งอยู่ระหว่างการพิจารณาของศาลชั้นต้น 1 คดี ส่วนอีก 5
    คดีนั้นศาลอุทธรณ์ได้พิพากษาให้บริษัทย่อยชนะทุกคดีแล้วแต่โจทก์อุทธรณ์ต่อศาลฎีกาขณะนี้อยู่ระหว่างการพิจารณาของศาลฎีกา
    อย่างไรก็ตามฝ่ายบริหารและทนายความของบริษัทย่อยเชื่อว่าจะไม่มีผลเสียหายเกิดขึ้นจากคดีความดังกล่าว
    จึงไม่ได้ตั้งสำรองเผื่อความเสียหายจากคดีดังกล่าวไว้ในบัญชีของบริษัทย่อยแต่อย่างใด

นอกจากรายการดังกล่าวข้างต้นแล้วไม่มีเหตุการณ์ผิดปกติร้ายแรงหรือเหตุการณ์สำคัญที่จะมีผลกระทบต่อฐานะการเงินและผลการดำเนินงานของบริษัทฯ
และบริษัทย่อยในอนาคตอย่างมีนัยสำคัญ
(10) การควบคุมภายใน

-   รายละเอียดเกี่ยวกับระบบการควบคุมและการตรวจสอบภายในของบริษัทฯ
    นั้นอยู่ในหัวข้อการกำกับดูแลกิจการข้อ 13 แล้ว (ดูหน้า 47 ประกอบ)

-   คณะกรรมการตรวจสอบได้ให้ความเห็นเกี่ยวกับการควบคุมภายในและการบริหารความเสี่ยงรวมทั้งการกำกับดูแลกิจการที่ดี
    ตามรายละเอียดที่แนบมาพร้อมนี้แล้ว

รายงานของคณะกรรมการตรวจสอบ

คณะกรรมการตรวจสอบได้ปฏิบัติหน้าที่และมีความรับผิดชอบตามที่ได้รับมอบหมายจากคณะกรรมการบริษัทฯ
โดยมีภารกิจและความรับผิดชอบที่สำคัญได้แก่ การสอบทานงบการเงิน
กำกับดูแลให้มีระบบการควบคุมภายในที่เหมาะสมและมีประสิทธิผล
มีการปฏิบัติงานที่โปร่งใสเป็นไปตามระเบียบของบริษัทฯ มีการปฏิบัติตามหลักการบรรษัทภิบาลที่ดี
รวมทั้งดูแลไม่ให้เกิดความขัดแย้งทางผลประโยชน์ตลอดจนเสนอแต่งตั้งผู้สอบบัญชีของบริษัทฯ

ในรอบปี 2548 คณะกรรมการตรวจสอบมีการประชุมรวม 13 ครั้งเพื่อพิจารณาเรื่องต่าง ๆ
ซึ่งพอสรุปสาระสำคัญได้ดังนี้ :-

1) คณะกรรมการตรวจสอบได้พิจารณาสอบทานงบการเงินรายไตรมาสและงบการเงินประจำปี
2548
ที่ผ่านการสอบทานและตรวจสอบจากผู้สอบบัญชีแล้วเห็นว่าเป็นงบการเงินที่จัดทำขึ้นตามมาตรฐานการบัญชี
มีการเปิดเผยข้อมูลในงบการเงินอย่างครบถ้วน0เพียงพอและทันเวลา

2)
พิจารณาและให้ความเห็นชอบแผนการตรวจสอบภายในโดยเน้นแผนปฏิบัติให้สอดคล้องกับนโยบายและแผนงานของบริษัทฯ
เพื่อให้เกิดผลงานที่มีประสิทธิภาพและประสิทธิผล
ตลอดจนคอยติดตามรายงานผลการตรวจสอบในประเด็นที่เป็นสาระสำคัญ
เพื่อสร้างระบบควบคุมภายในที่ดีและเหมาะสมกับสภาพแวดล้อมที่เป็นอยู่

3) กำกับดูแลงานด้านการบริหารความเสี่ยง
ให้สอดคล้องกับแผนงานและการดำเนินธุรกิจของบริษัทฯ เพื่อลดความเสี่ยงทางธุรกิจ
อันส่งผลให้สามารถป้องกันความเสียหายอันอาจจะเกิดขึ้นกับบริษัทฯ
และผู้มีส่วนได้เสียที่เกี่ยวข้องทุกฝ่ายได้

4) การสอบทานการเปิดเผยข้อมูลเกี่ยวกับรายการที่เกี่ยวโยงกัน
รวมทั้งรายการที่อาจมีความขัดแย้งทางผลประโยชน์ โดยให้ความสำคัญกับความถูกต้อง
เชื่อถือได้ของข้อมูล และมีการปฏิบัติการตามข้อกำหนดของตลาดหลักทรัพย์แห่งประเทศไทย

5)
คณะกรรมการตรวจสอบเห็นว่าฝ่ายจัดการมุ่งมั่นและให้ความสำคัญในการบริหารงานตามหลักการของการกำกับดูแลกิจการที่ดี
โดยคำนึงถึงประโยชน์
ความเป็นธรรมและมีจริยธรรมตลอดจนมีความโปร่งใสก่อให้เกิดความเชื่อมั่นแก่ผู้ถือหุ้นและผู้เกี่ยวข้องทุกฝ่าย

คณะกรรมการตรวจสอบมีความเป็นอิสระในการปฏิบัติงานตามภารกิจที่ได้รับมอบหมาย
และจากการพิจารณาโดยภาพรวมแล้วเห็นว่าในปีที่ผ่านมาคณะกรรมการบริษัทฯ
รวมทั้งผู้บริหารของบริษัทฯ ได้ให้ความสำคัญกับการบริหารงานตามหลักบรรษัทภิบาลที่ดี
มีจริยธรรมในการประกอบธุรกิจ ให้ความสำคัญกับปัจจัยความเสี่ยงที่อาจส่งผลกระทบกับบริษัทฯ
มีการปฏิบัติตามข้อกำหนดของกฎหมายที่เกี่ยวข้อง
มีการจัดทำรายงานทางการเงินเพื่อให้เป็นไปตามมาตรฐานการบัญชีที่รับรองทั่วไป
มีการเปิดเผยข้อมูลที่ครบถ้วน มีระบบการควบคุมภายในที่เพียงพอและเหมาะสม
มีระบบการกำกับดูแลกิจการที่ดี ไม่ปรากฏข้อบกพร่องที่เป็นสาระสำคัญ

คณะกรรมการตรวจสอบได้พิจารณาและให้ความเห็นเสนอแนะต่อคณะกรรมการบริษัทฯ
เพื่อขออนุมัติต่อที่ประชุม ผู้ถือหุ้นแต่งตั้งนายณรงค์ พันตาวงษ์ หรือนายรุทร เชาวนะกวี
หรือนางสายฝน อินทร์แก้ว แห่งบริษัทสำนักงาน เอินส์ท แอนด์ ยัง จำกัด เป็นผู้สอบบัญชีประจำปี
2549

  วันที่ 20 กุมภาพันธ์ 2549

  ในนามคณะกรรมการตรวจสอบ

(นายผดุง เตชะศรินทร์)

ประธานคณะกรรมการตรวจสอบ
ส่วนที่ 1

ข้อมูลสรุป (EXECUTIVE SUMMARY)

บริษัท ลานนารีซอร์สเซส จำกัด (มหาชน)
ประกอบธุรกิจหลักในการผลิตและจำหน่ายถ่านหินมีทุนจดทะเบียนเป็นหุ้นสามัญจำนวน 350,000,000
หุ้น มูลค่าหุ้นที่ตราไว้หุ้นละ 1 บาท คิดเป็นมูลค่าหุ้นทั้งสิ้น 350,000,000 บาท
ซึ่งได้เรียกชำระเต็มมูลค่าหุ้นแล้ว บริษัทฯไม่มีข้อผูกพันใดๆ เกี่ยวกับการออกหุ้น ใบสำคัญแสดงสิทธิ
หลักทรัพย์แปลงสภาพ หุ้นกู้ และหรือตราสารหนี้อย่างอื่นที่ออกจำหน่ายแล้ว
และที่ยังไม่ได้ออกจำหน่ายคงค้างอยู่ทั้งในปัจจุบันและในอนาคต

ในรอบปี 2549 บริษัทฯ และบริษัทในเครือมีรายได้รวมทั้งสิ้น 5,494.56 ล้านบาท
และมีกำไรสุทธิจำนวน 387.94 ล้านบาท คิดเป็นกำไรสุทธิหุ้นละ 1.11 บาท เมื่อเปรียบเทียบกับปี
2548 มีรายได้เพิ่มขึ้นร้อยละ 35.32 และมีกำไรสุทธิเพิ่มขึ้นร้อยละ 14.32 ตามลำดับ
ส่วนฐานะการเงินและสภาพคล่องอยู่ในเกณฑ์ดี มีเงินทุนหมุนเวียนเพียงพอ
หากจำเป็นต้องหาแหล่งเงินทุนเพิ่มเติมในอนาคต บริษัทฯ จะพิจารณาหาแหล่งเงินทุนที่เหมาะสม
โดยคำนึงถึงภาวะเศรษฐกิจและตลาดการเงินสำหรับการลงทุนในอนาคต
โดยเน้นการเจริญเติบโตที่มีคุณภาพและมั่นคงให้กับบริษัทฯ ในระยะยาว

ในปี 2549 บริษัทฯ ได้จัดตั้งบริษัทย่อยขึ้นใหม่
ในประเทศอินโดนีเซียเพื่อประกอบธุรกิจด้านการผลิตและจัดจำหน่ายถ่านหินในประเทศอินโดนีเซียโดยใช้ชื่อว่า
PT.LANNA MINING SEVICES (LMS) มีทุนจดทะเบียน 10,210,000,000 รูเปียะห์อินโดนีเซีย
โดยบริษัทฯ ถือหุ้นทั้งทางตรงและทางอ้อมร้อยละ 100 ของทุนที่ชำระแล้ว ทั้งนี้ LMS
จะเข้าไปพัฒนาเหมืองถ่านหินแหล่งที่ 3 ในเขตสัมปทาน CCOW III ของ PT. SINGLURUS
PRATAMA ในประเทศอินโดนีเซีย คิดเป็นพื้นที่ประมาณ 21,466 เฮกตาร์หรือประมาณใน
134,162.5 ไร่ มีปริมาณสำรองถ่านหินประมาณ 25 ล้านตัน
โดยมีสิทธิทำเหมืองถ่านหินออกจำหน่ายได้ 30 ปี

นอกจากนี้บริษัทฯ ยังได้ซื้อหุ้นสามัญเพิ่มทุนจำนวน 8.03 ล้านหุ้นเป็นเงิน 80.30 ล้านบาท
ตามสัดส่วนที่ได้รับการจัดสรรจากบริษัท ไทย อะโกร เอ็นเนอร์ยี่ จำกัด ซึ่งเป็นบริษัทย่อย ที่บริษัทฯ
ถือหุ้นร้อยละ 75.75 ของทุนที่ชำระแล้ว โดยบริษัท ไทย อะโกร เอ็นเนอร์ยี่ จำกัด ได้เพิ่มทุนจาก
265 ล้านบาทเป็น 371 ล้านบาท
เพื่อนำเงินไปลงทุนในโครงการก่อสร้างโรงงานผลิตเอทานอลเป็นเชื้อเพลิงจากมันสำปะหลัง
(สายการผลิตที่ 2) ขนาดกำลังผลิต 200,000 ลิตรต่อวัน ที่จังหวัดสุพรรณบุรี

เมื่อวันที่ 16 ตุลาคม 2549 คณะกรรมการบริษัทฯ
ได้มีมติให้ปรับโครงสร้างการลงทุนในบริษัทย่อยต่างประเทศ โดยให้ LANNA SINGAPORE PTE.
LTD. (LS) ซึ่งเป็นบริษัทย่อยในประเทศสิงคโปร์ที่บริษัทฯ ถือหุ้นอยู่ร้อยละ 100 ของทุนที่ชำระแล้ว
โอนขายหุ้นสามัญ PT. LANNA HARITA (LHI) และ PT. CITRA HARITA MINERAL (CHM) ที่
LS ถืออยู่ทั้งหมดในสัดส่วนร้อยละ 55
ของทุนที่ชำระแล้วของแต่ละบริษัทในราคาตามมูลค่าหุ้นที่ตราไว้ (PAR VALUE)
เป็นเงินทั้งสิ้นประมาณ 167.70 ล้านบาท ให้กับบริษัทฯ และให้ LS ลดทุนจำนวน 175.38
ล้านบาท เพื่อจ่ายคืนทุนให้กับบริษัทฯ ต่อไป เพื่อให้บริษัทฯ
ได้รับประโยชน์จากการยกเว้นภาษีเงินได้นิติบุคคลสำหรับเงินปันผลที่จะได้รับจาก LHI และ CHM
ในอนาคต คาดว่าจะดำเนินการแล้วเสร็จต้นปี 2550

บริษัทฯ มีการบริหารงานที่รอบคอบและระมัดระวังภายใต้การกำกับดูแลของคณะกรรมการบริษัทฯ
โดยยึดหลักการกำกับดูแลกิจการที่ดี (GOOD CORPORATE GOVERNANCE)
และให้ความสำคัญกับการบริหารงานที่โปร่งใสสามารถตรวจสอบได้
โดยคำนึงถึงความรับผิดชอบต่อผู้ถือหุ้นและผู้มีส่วนได้เสียที่เกี่ยวข้องอย่างเป็นธรรมและเท่าเทียมกัน
(7) ข้อพิพาททางกฎหมาย

บริษัทฯ และบริษัทย่อยมีภาระหนี้สินที่อาจจะเกิดขึ้นจากการถูกฟ้องคดี ณ วันสิ้นปี 2549 ดังนี้

1.  บริษัทฯ ถูกฟ้องในคดีแพ่งตั้งแต่ปี 2540 โดยถูกกล่าวหาว่าลูกจ้างของบริษัทฯ
    ได้ทำละเมิดต่อผู้ถือหุ้นรายหนึ่ง ซึ่งได้เรียกค่าเสียหายเป็นจำนวนเงิน 40.60 ล้านบาท
    พร้อมดอกเบี้ยร้อยละ 15 ต่อปี และในปี 2549 ศาลอุทธรณ์ได้พิพากษาให้บริษัทฯ
    และจำเลยร่วมรับผิดชำระค่าเสียหายให้แก่โจทก์เป็นเงิน 33.46 ล้านบาท
    พร้อมดอกเบี้ยร้อยละ 7.50 ต่อปีให้แก่โจทก์นับตั้งแต่วันที่ 2 ธันวาคม 2539
    เป็นต้นไปจนกว่าจะชำระเสร็จโดยบริษัทฯ ได้ยื่นฎีกาคดีดังกล่าวแล้ว
    อย่างไรก็ตามเพื่อความระมัดระวังรอบคอบบริษัทฯ
    จึงได้ตั้งสำรองเผื่อความเสียหายจากคดีดังกล่าวรวมดอกเบี้ยค้างจ่ายไว้ในบัญชี ณ วันสิ้นปี
    2549 เป็นเงินประมาณ 34.57 ล้านบาท

2.  PT.LANNA HARITA INDONESIA
    ซึ่งเป็นบริษัทย่อยในประเทศอินโดนีเซียมีภาระหนี้สินที่อาจเกิดขึ้นจากการถูกฟ้องคดี ณ วันสิ้นปี
    2549 รวมทั้งสิ้น 1 คดี คิดเป็นค่าเสียหายทั้งสิ้นประมาณ 68.39 ล้านบาท
    ซึ่งเป็นคดีเกี่ยวกับการเรียกร้องกรรมสิทธิ์บนที่ดินที่ใช้ทำเหมืองถ่านหิน
    ศาลอุทธรณ์ได้พิพากษาให้บริษัทย่อยชนะคดีแล้วแต่โจทก์ฎีกาขณะนี้อยู่ระหว่างการพิจารณาของศาลฎีกา
    อย่างไรก็ตามฝ่ายบริหารและทนายความของบริษัทย่อยเชื่อว่าจะไม่มีผลเสียหายเกิดขึ้นจากคดีความดังกล่าว
    จึงไม่ได้ตั้งสำรองเผื่อความเสียหายจากคดีดังกล่าวไว้ในบัญชีของบริษัทย่อยแต่อย่างใด

3.  PT. LANNA HARITA INDONESIA และ PT. CITRA HARITA MINERAL
    ซึ่งเป็นบริษัทย่อยในประเทศอินโดนีเซียมีภาระหนี้สินที่อาจเกิดขึ้นจากการถูกฟ้องคดี ณ วันสิ้นปี
    2549 จำนวน 1 คดี เป็นคดีเกี่ยวกับการเรียกร้องกรรมสิทธิ์บนที่ดิน
    ที่เป็นถนนที่ใช้ลำเลียงขนส่งถ่านหินโดยเรียกค่าเสียหายเป็นเงินประมาณ 6.40 ล้านบาท
    ขณะนี้อยู่ระหว่างการพิจารณาของศาลชั้นต้น
    อย่างไรตามฝ่ายบริหารและทนายความของบริษัทย่อยทั้ง 2 แห่ง
    เชื่อว่าจะไม่มีผลเสียหายเกิดขึ้นจากคดีดังกล่าว
    จึงไม่ได้ตั้งสำรองเผื่อความเสียหายจากคดีดังกล่าวไว้ในบัญชีของบริษัทย่อยทั้ง 2
    แห่งแต่อย่างใด

นอกจากรายการดังกล่าวข้างต้นแล้วไม่มีเหตุการณ์ผิดปกติร้ายแรงหรือเหตุการณ์สำคัญที่จะมีผลกระทบต่อฐานะการเงินและผลการดำเนินงานของบริษัทฯ
และบริษัทย่อยในอนาคตอย่างมีนัยสำคัญ
รายละเอียดเกี่ยวกับผู้จัดการสำนักตรวจสอบภายใน

[]
เอกสารแนบ 3

เรื่อง อื่น ๆ

- ไม่มีข้อมูล -
4. การวิจัยและพัฒนา

บริษัทฯ ทำธุรกิจเหมืองถ่านหิน ซึ่งถ่านหินเป็นแร่ที่เกิดจากธรรมชาติ มีคุณภาพที่ไม่แน่นอน บริษัทฯจึงต้องเจาะสำรวจเพื่อตรวจสอบคุณภาพถ่านหิน เพื่อทำเหมือง และขุดถ่านขึ้นมาผสมกันให้ได้คุณภาพตามความต้องการของลูกค้า
บริษัท ลานนาลิกไนต์ จำกัด (มหาชน)

แบบแสดงรายการข้อมูลประจำปี

(แบบ 56-1)

สิ้นสุดเพียง

วันที่ 31 ธันวาคม 2543

สารบัญ

หน้า

ส่วนที่ 1 ข้อมูลสรุป (EXECUTIVE SUMMARY)

ส่วนที่ 2 บริษัทที่ออกหลักทรัพย์

1.  ปัจจัยความเสี่ยง

2.  ลักษณะการประกอบธุรกิจ

3.  การประกอบธุรกิจของแต่ละสายผลิตภัณฑ์

4.  การวิจัยและพัฒนา

5.  ทรัพย์สินที่ใช้ในการประกอบการ

6.  โครงการในอนาคต

7.  ข้อพิพาททางกฎหมาย

8.  โครงสร้างเงินลงทุน

9.  การจัดการ

10. การควบคุมภายใน

11. รายการระหว่างกัน

12. ฐานะการเงินและผลการดำเนินงาน

13. ข้อมูลอื่นที่เกี่ยวข้อง

ส่วนที่ 3 การรับรองความถูกต้องของข้อมูล

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อย

เอกสารแนบ 3 อื่น ๆ
ส่วนที่ 2

บริษัทที่ออกหลักทรัพย์

บริษัท ลานนาลิกไนต์ จำกัด (มหาชน) ประกอบธุรกิจหลักประเภทพลังงาน
โดยมีที่ตั้งสำนักงานใหญ่ที่ 888/99 ชั้น 9 อาคารมหาทุนพลาซ่า ถนนเพลินจิต แขวงลุมพินี
เขตปทุมวัน กรุงเทพมหานคร 10330 เลขทะเบียนบริษัท บมจ. 72 โทรศัพท์ 253-6820 โทรสาร
253-5014 , 253-6822